Iarsmalann Uladh

Tá Iarsmalann Uladh suite ar thailte na Luibhghairdíní i mBéal Feirste. Tá timpeall is 8,000 méadar cearnacha de spás ann do bhailiúcháin an mhúsaeim. Ar an ábhar a thaispeántar ann tá míreanna mínealaíon, ealaíon fheidhmeach, seandálaíochta, eitneagrafaíochta, seoda ó Armáid na Spáinne, staire áitiúla, monaíochta, luibheolaíochta, míoleolaíochta agus geolaíochta. Is é an músaem is mó i dTuaisceart Éireann. Cuid de Músaeim Náisiúnta, Tuaisceart Éireann atá ann. Bhí Iarsmalann Uladh druidte ar feadh beagnach trí bliana ag toiseacht sa bhliain 2006 agus athdheisiú á dhéanamh air. Fosclaíodh arís don phobal í ar 22 Deireadh Fómhair 2009, cothrom 80 bliain a bhunaidh. Chuidigh an Crannchur Náisiúnta agus an Roinn Cultúir, Ealaíon agus Fóillíochta lena maoiniú. Stair Bunaíodh Iarsmalann Uladh faoi ainm Belfast Natural History Society sa bhliain 1821 agus thoisigh an cumann a thaispeánadh a chuid bhailiúchán sa bhliain 1833. Tá gaillearaí ealaíona ann ón bhliain 1890 i leith. Ar dtúis, Belfast Municipal Museum and Art Gallery a tugadh air. Sa bhliain 1929, aistríodh an iarsmalann go dtí an suíomh ina bhfuil sí inniu, insan Sruthán Milis. James Cumming Wynne a dhear an foirgneamh sin. Bailiúcháin Péintéirí agus dealbhóirí a bhfuil saothar acu san Iarsmalann Jean Dubuffet Morris Louis Anthony Caro Karel Appel Francis Bacon Joseph Beuys Eduardo Paolozzi Jean-Robert Ipoustéguy Henri Laurens Tagairtí Naisc sheachtracha Suíomh Mhúsaem Uladh, arna rochtain ar 7 Iúil 2016 Curtha i gcartlann 2016-07-04 ar an Wayback Machine Treoirleabhar oifigiúil don iarsmalann as Gaeilge, arna rochtain ar 7 Iúil 2016 Curtha i gcartlann 2015-10-06 ar an Wayback Machine Habitas/Roinn na hEolaíochta Fisiciúla, Iarsmalann Uladh. Arna rochtain ar 7 Iúil 2016 Curtha i gcartlann 2021-04-24 ar an Wayback Machine